Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea ETB3 Nafarroa osoan hartzeari buruz Bakartxo Ruiz Jaso andreak aurkeztutako galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko irailaren 12an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilari Javier Remírez Apesteguía jaunak Osoko Bilkuran erantzun diezaion:

Nafarroako Gobernuak eta EH Bildu Nafarroa talde parlamentarioak sinatutako aurrekontu-akordioan honako konpromiso hau jasotzen zen:

“ETB3 Nafarroa osoan hartzea.

Nafarroako Gobernuak behar diren ekimenak arinduko ditu eta bilatuko du ahalik eta lasterren, ahalik eta irtenbide teknikorik egokiena aurkitzea ETB3 eskualde guztietan hartzea ahalbidetzeko, bere eskumenaren esparruan eta gaian eskumena duten Estatuko erakundeekin elkarlanean”.

Zein dira Nafarroako Gobernuak aurten egindako urratsak eta zertan da konpromiso hori betetzea?

Iruñean, 2022ko irailaren 8an

Foru parlamentaria: Bakartxo Ruiz Jaso